Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: „29. számú melléklet a 249/2000. (XII. 24.) Korm. rendelethez
Paragraph Index: 2471

d) A belföldi és a nemzeti támogatási programokhoz kapcsolódó idegen pénzeszközök számlacsoportokban olyan feladatoknak a pénzforgalmát kell kimutatni, amelyek nem kapcsolódnak közvetlenül az államháztartás szervezetének alap-, kiegészítõ, kisegítõ vagy vállalkozási tevékenységéhez, de az államháztartás szervezetének sajátos feladatát képezik. Az államháztartás szervezete számára kötelezõ ezen sajátos feladatok ellátásához kapcsolódó pénzforgalom –, illetve az ehhez kapcsolódó követelések és kötelezettségek – változásának részletes, teljes körû (analitikus és fõkönyvi) kimutatása és elszámolása. A számlákhoz kapcsolódóan vezetendõ analitikus nyilvántartás rendjét – ha jogszabály külön nem rendelkezik – az államháztartás szervezete saját hatáskörében szabályozza. A belföldi idegen pénzeszközök számlacsoportban kell kimutatni többek között a társadalombiztosítási támogatás és a különféle belföldi feladatokhoz kapcsolódó lebonyolítási számlák, letétek, idegen betétkönyvek, az közigazgatási hatósági eljárási illetékbeszedési számlák, az idegen bevételek elszámolási számlák, illetve a kincstári körbe tartozó államháztartás szervezeténél a lakásépítés és -vásárlás munkáltatói támogatási számlák pénzforgalmát. A nemzeti támogatási programokhoz kapcsolódó idegen pénzeszközök számlacsoportban kell kimutatni a nemzetközi támogatási programokhoz kapcsolódó lebonyolítási számlák, illetve közösségi forrás számlák pénzforgalmát. A nemzeti támogatási programokhoz kapcsolódó forrás számlák az Európai Uniótól átutalt, forintban vagy devizában lévõ, még fel nem használt pénzeszközök állományának kimutatására, illetve az ehhez kapcsolódó pénzforgalom elszámolására szolgálnak.

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes